Litla herrann hefur verið að dreyma.
-Við fengum gesti. -Ég vil ekki hitta neinn.
Er það ekki?
Ef ég væri fastur inni með þessari gömlu herfu yrði ég galinn.
Þú hefur ekkert val. Robb bíður.
-Ég vil ekki fara. -Ekki ég heldur.
En Robb er lávarður Vetrarfells svo ég hlýði honum og þú hlýðir mér.
Hodor!
-Hodor. -Hjálpaðu Bran inn ganginn.
Ég fékk hlýrri móttökur í síðustu heimsókn.
Allir Næturvaktmenn eru velkomnir.
-Allir Vaktmenn en ekki ég, drengur? -Ekki kalla mig dreng, Lannister.
-Ég er lávarður Vetrarfells. -Lærðu þá háttvísi lávarða.
Svo það er satt. Komdu sæll, Bran.
-Manstu hvað gerðist? -Hann man ekkert frá þessum degi.
-Undarlegt. -Hvað viltu hingað?
Mætti félagi þinn nokkuð krjúpa? Ég fæ hálsríg.
Krjúptu, Hodor.
-Hefurðu gaman af reiðtúrum? -Já, ég hafði það áður.
-Hann missti mátt í fótum. -Bæklaðir þurfa bara rétta búnaðinn.
-Ég er ekki bæklaður. -Og ég ekki dvergur.
Það gleður föður minn að heyra. Ég er með gjöf handa þér.
Látið söðlasmiðinn vinna eftir þessu.
Þú lagar hestinn að reiðmanninum.
Kennið vetrungi að leika við taum og hlýða rödd drengsins.
Get ég riðið út?
Já, og á hestbaki verður þú jafnhár öllum hinum.
Er þetta brella? Því viltu hjálpa honum?
Ég ber hlýhug til bæklaðra, bastarða og brotinna.
Þú reyndist bróður mínum vel og ert velkominn hingað.
Gleymdu fölsku kurteisinni. Það er pútnahús skammt frá.
Þar finn ég rúm og við sofum báðir betur.
Stenstu ekki norðangálurnar? Ef þú vilt rauðkur mæli ég með Ros.
Vildirðu fylgja mér úr hlaði? Herranum er illa við fjölskyldu mína.
-Hann er ekki minn herra. -Nei, auðvitað ekki.
Hvers vegna tók lafði Stark ekki á móti mér?
Henni leið illa.
Hvert fór hún eiginlega?
-Ferðir lafði minnar... -Lafði þinnar?
Þú sýnir föngurum þínum mikla hollustu.
Hvað ætli Balon Greyjoy segði
ef hann sæi að eini lifandi sonurinn væri orðinn undirlægja?
Ég man hvernig floti föður míns brann í Lannishöfn.
-Frændur þínir báru ábyrgð. -Það hefur verið fögur sjón.
Fátt fegurra en að sjá sjómenn brenna lifandi. Stórsigur fyrir ykkur.
Verst hvernig allt fór.
-Þið voruð tífalt fleiri. -Heimskuleg uppreisn.
Faðir þinn áttaði sig á því þegar bræður þínir féllu.
Nú ertu hérna, orðinn skjaldsveinn óvinarins.
Gættu þín, Púki.
Ég hef móðgað þig. Afsakaðu. Erfiður morgunn.
Hvað um það, ekki örvænta.
Ég veld föður mínum stöðugum vonbrigðum og lærði að lifa með því.
Ég splæsi í næsta drátt hjá Ros. Ég reyni að ofkeyra hana ekki.
Fótleggur. Öxl. Fótleggur.
Vinstri fót fram. Hallaðu þér inn í höggið af fullum þunga.
Hvað í vítunum sjö er þetta?
Það þarf áttunda vítið fyrir hann.
-Segðu til nafns. -Samwell Tarly frá Hornhæð.
Ég var frá Hornhæð.
-Ég vil ganga í ykkar raðir. -Eða ganga í matarbirgðirnar.
Þú ert varla verri en þú lítur út fyrir að vera.
Sjáum hvað hann getur.
-Ég gefst upp. Ekki meira. -Stattu upp og taktu sverðið.
Sláðu hann þar til hann stendur.
Það er víst skortur á veiðiþjófum og þjófum.
Við fáum send hrínandi svín. Sláðu hann aftur, fastar.
-Ég gefst upp. -Þetta er nóg. Hann gafst upp.
Bastarðurinn er ástfanginn.
Viltu verja ástmey þína, Snow? Gerum æfingu úr þessu. Þið tveir.
Þrír menn ættu að geta fengið gyltuna til að hrína.
Ef þið komist fram hjá bastarðinum.
-Ertu viss um þetta? -Nei.
Ég gefst upp. Ég gefst upp.
Þetta er nóg. Þrífðu vopnabúrið. Þú dugar ekki til neins annars.
-Vel barist. -Haltu kjafti.
-Meiddu þeir þig? -Það hefur verið verra.
Þú mátt kalla mig Sam, ef þú vilt.
Mamma kallar mig Sam.
Þetta skánar ekkert. Þú þarft að verja þig.
Því barðistu ekki?
Ég vildi það en ég gat það ekki.
-Hvers vegna ekki? -Því að ég er heigull.
-Svo segir pabbi. -Veggurinn er ekki fyrir heigla.
Ég veit. Afsakið.
Ég vildi þakka þér fyrir.
-Helvítis gungan. -Hinir sáu okkur tala við hann.
-Þeir álíta okkur gungur. -Þú ert of heimskur til þess.
-Þú ert of heimskur... -Fljótur, fyrir sumarlok.
Komdu hingað!
Vaes Dothrak. Borg reiðherranna.
Haugar af mold, skít og sprekum. Geta villimennirnir ekki betur?
Þetta er mín þjóð. Ekki kalla þau villimenn.
Ég kalla mína þjóð hvað sem ég vil.
Þetta er minn her. Khal Drogo fer í öfuga átt með herinn minn.
Ef bróðir minn fengi Dóþrakaher, gætuð þið sigrað ríkin sjö?
Dóþrakar hafa aldrei farið yfir Mjóahaf.
Þeir óttast vatn sem hestar drekka ekki.
Ef þeir gerðu það?
Robert er nógu heimskur til að mæta þeim á vígvelli
en ráðgjafar hans ekki.
-Þekkirðu ráðgjafa hans? -Ég barðist með þeim eitt sinn.
Fyrir löngu. En nú vill Ned Stark höfuðið af mér.
Hann hrakti mig að heiman.
-Þú seldir þræla. -Já.
-Hvers vegna? -Ég átti ekkert fé en fjárfreka konu.
-Hvar er hún núna? -Á öðrum stað með öðrum manni.
-Yðar náð. -Já, elskan.
-Þú ert kallaður síðasti drekinn. -Það er satt.
-Ertu með drekablóð í æðum? -Það er mjög líklegt.
Hvað varð um drekana? Ég heyrði að hugrakkir menn hefðu fellt þá.
Hugrakkir menn drápu ekki drekana heldur sátu á baki þeirra.
Flugu á þeim frá Valyríu og sköpuðu fremsta menningarheim sögunnar.
Í eldi sterkasta drekans var Járnhásætið smíðað
en valdaræninginn heldur því volgu fyrir mig.
Sverð fallinna óvina, í þúsundatali,
voru brædd saman eins og kerti.
Mig hefur alltaf langað að sjá dreka.
-Ég þrái ekkert heitar. -Er það ekki?
-Hvers vegna dreka? -Þeir geta flogið.
Þeir blaka bara vængjunum og geta farið eitthvað annað...
langt í burtu.
Og þeir geta drepið hvern sem er
eða hvað sem reynir að særa þá.
Það fuðrar upp og verður að engu, bráðnar bara...
eins og kerti.
Já, það myndi gleðja mig mjög að sjá dreka.
Eftir 15 ár í vændishúsi hlýtur að gleðja þig að sjá til himins.
Ég var ekki læst inni. Ég hef séð hluti.
-Hvað hefurðu séð? -Mann frá Asshai.
Með rýting úr ekta drekagleri.
Ég hef séð mann sem skipti um andlit eins og aðrir skipta um föt.
Ég hef séð sjóræningja klæddan í þyngd sína af gulli
á skipi með seglum úr lituðu silki.
En...
-Hefurðu séð svoleiðis? -Sjóræningjaskip?
-Dreka! -Nei.
Nei, sá síðasti drapst áður en ég fæddist.
En veistu hvað ég hef séð? Höfuðkúpur þeirra.
Þær skreyttu krýningarsal Rauðavígis.
Þegar ég var 3 eða 4 ára
gekk pabbi með mig á milli þeirra og ég þuldi upp nöfnin.
Ef ég náði öllum nöfnunum rétt fékk ég sælgæti.
Þessir næst dyrunum klöktust út síðast
og þeir voru misþroska, með höfuðkúpur á stærð við hunda.
En nær Járnhásætinu urðu höfuðkúpurnar stærri.
Og stærri og stærri.
Þarna voru Ghiscar og Valryon.
Vermithrax, Essovius, Archonei.
Meraxes.
Vhagar og Balerion ógurlegi.
Eldur hans bræddi ríkin sjö í eitt.
Hvað varð um höfuðkúpurnar?
Veit það ekki. Valdaræninginn hefur látið brjóta þær í mél.
Fleygt þeim út í vindinn.
-Það er sorglegt. -Það er satt.
-Keypti ég þig til að hryggja mig? -Nei, yðar tign.
-Til að kenna systur þinni. -Kenna henni að verða betri elskhugi?
Heldurðu að ég hafi keypt þig til að gleðja Drogo?
Fallegi kjáninn þinn.
Jæja þá. Áfram með þig.
Dag einn situr maðurinn þinn þarna og þú situr við hlið hans.
Og áður en langt um líður kynnirðu hirðinni son ykkar.
Allir aðalsmenn Westeros mæta til að sjá prinsinn.
En ef ég eignast dóttur?
Guðirnir gefi að þú eignist margar dætur og syni.
-Hvað ef ég eignast aðeins dætur? -Hafðu ekki áhyggjur af því.
Móðir Jeyne Poole eignaðist fimm dætur.
-Já, en það er afar ólíklegt. -En hvað ef?
Ef þú eignast aðeins dætur
færast völdin víst til yngri bróður Joffreys.
-Og allir hata mig. -Enginn á eftir að hata þig.
-Joffrey gerir það. -Vitleysa. Því segirðu svona?
Vegna úlfanna? Ég hef sagt þér margoft að ógnarúlfar eru ekki...
Hættu að tala um það.
Manstu hvað þú lærðir?
-Hver smíðaði Járnhásætið? -Aegon sigurvegari.
-Hver reisti Rauðavígi? -Maegor grimmi.
Hversu mörg ár tók...
Voru afi minn og frændi ekki myrtir hér?
Þeir voru myrtir samkvæmt skipun Aerys konungs.
-Óða konungsins. -Almenningur kallaði hann það.
Því voru þeir drepnir?
-Ræddu þetta við föður þinn. -Ég vil aldrei ræða við hann framar.
Sansa, þú fyrirgefur föður þínum með tímanum.
Nei, aldrei.
-Leikar Handarinnar skapa vanda. -Leikar konungsins.
Höndin hefur engan áhuga á þessu.
Hvað sem það kallast er borgin full af fólki og því fjölgar enn.
Uppþot, pútnahússbruni, þrjár stungu- árásir og ólöglegar veðreiðar í gær.
Skelfilegt.
Ef þú getur ekki haldið friðinn þarf að leysa þig af.
-Ég þarf fleiri menn. -Þú færð 50.
-Baelish finnur fjármagn. -Nú?
Þú fannst verðlaunafé og finnur friðargæslufé.
Þú færð líka 20 menn frá mér þar til múgurinn fer.
Takk, herra Hönd. Ég nýti mennina vel.
-Ljúkum þessu af sem fyrst. -Ríkið hagnast á svona viðburðum.
Þeir veita þeim fræknu vegsemd og fátækum dægradvöl.
Öll gistihús eru full og hórurnar orðnar hjólbeinóttar.
Leikarnir fylla án efa ýmsa vasa af gulli.
Var þetta allt, herrar mínir?
Þessi hiti. Á svona dögum öfunda ég ykkur Norðanmenn af sumarsnjónum.
-Þar til á morgun. -Viltu ræða við mig um Jon Arryn?
Arryn lávarð? Dauði hans sló okkur öll verulega.
Ég hlúði sjálfur að honum en gat ekki bjargað honum.
Þetta var mjög alvarleg og skyndileg sótt.
Hann heimsótti mig kvöldið áður en hann lést.
-Hann leitaði oft ráða hjá mér. -Hvers vegna?
Ég hef verið stórmeistari árum saman.
Ég hef ráðlagt æðstu stjórnendum...
Hvað vildi Jon kvöldið áður en hann lést?
-Hann vildi spyrja mig um bók. -Bók?
-Hvaða bók? -Þú hefur engan áhuga á slíku.
-Það er leiðindadoðrantur. -Nei, ég vil lesa þessa bók.
Ættartal og saga
helstu ættanna í ríkjunum sjö
með lýsingum á helstu herrum
og göfugum dömum og börnum þeirra.
Harkon Umber fyrsti, sonur Hothers Umber og Amaryllis Umber
árið 183 eftir að Aegon steig á land, í Efstabæ.
Blá augu, brúnt hár og föl húð.
Lést á 14. ári eftir áverka sem hlutust í bjarnarveiði.
Eins og ég sagði er þetta leiðindalestur.
Sagði Jon Arryn af hverju hann vildi lesa þetta?
Nei, herra og ég spurði ekki.
-En dauði Jons? -Harmleikur.
Sagði hann eitthvað undir það síðasta?
Ekkert mikilvægt. En hann endurtók ákveðið orðtak.
-Sæðið er ríkjandi, minnir mig. -Sæðið er ríkjandi?
-Hvað þýðir það? -Deyjandi menn eru vitskertir.
Hinstu orð manna eru líklega ekki mikilvægari en þau fyrstu.
-Voru þetta náttúrulegar orsakir? -Hvað annað gæti það verið?
-Eitur. -Það er skelfileg tilhugsun.
Nei, það er ólíklegt. Allir dáðu Höndina.
-Hvers konar maður hefði þorað það? -Er eitur ekki vopn kvenna?
Jú, það er vopn kvenna, hugleysingja og geldinga.
-Vissirðu að Varys væri geldingur? -Allir vita það.
Já, að sjálfsögðu.
Ég skil ekki hvernig slíkur maður endaði í konungsráðinu.
-Ég hef tafið þig nógu lengi. -Nei, herra. Minn er heiðurinn.
Þakka þér fyrir. Ég rata út.
Syrio segir að vatnadansari geti staðið á tá tímunum saman.
Vont að detta niður tröppurnar.
Syrio segir hvert sár styrkja og bæta mig.
-Ég elti ketti á morgun. -Ketti? Syrio segir...
Að hver nemi ætti að stúdera ketti. Þeir eru hljóðlátir og fisléttir.
-Það þarf hraða til að ná þeim. -Það er rétt hjá honum.
Nú þegar Bran er vaknaður, flytur hann hingað til okkar?
-Hann þarf að safna kröftum. -Hann vill verða Konungsvörður.
-Getur hann það nokkuð núna? -Nei.
Einn daginn gæti hann orðið lávarður einhvers virkis
eða setið í konungsráðinu eða látið reisa kastala.
-Eins og Brandon byggingameistari. -Get ég orðið lávarður virkis?
Þú giftist göfugum lávarði og stýrir kastala hans.
Þá verða synir þínir riddarar, prinsar og lávarðar.
Nei, það hentar mér ekki.
Halló.
Alliser sagði mér að standa vörð með þér.
En ég vara þig við. Ég er ekki með góða sjón.
Komdu og stattu við eldinn. Hér er hlýrra.
-Ég hef það fínt hérna. -Vitleysa. Þér er ískalt.
-Ég er lofthræddur. -Þú getur ekki barist og sérð illa.
Lofthræddur og smeykur við allt.
Hvað ertu að gera hérna, Sam?
Þegar ég varð 18 ára kom faðir minn til mín.
"Þú ert næstum orðinn maður," sagði hann við mig.
←En þú ert ekki verðugur jarða minna og titils.
Á morgun sverðu svarteiðinn, afneitar öllum arfi og ferð norður.
Ef þú gerir það ekki," sagði hann,
←þá skipuleggjum við veiði.
og einhvers staðar í skóginum detturðu af hestbaki og deyrð.
Eða svo segi ég móður þinni. Ekkert myndi gleðja mig meira."
Lætur Alliser mig ekki berjast aftur á morgun?
-Jú, hann gerir það. -Mér mun ekkert fara fram.
Jæja, þú verður nú varla verri.
Ég heyrði að þú værir að lesa leiðindabók.
-Pycelle talar of mikið. -Hann þegir aldrei.
Þekkirðu Ser Hugh af Dalnum?
Kemur ekki á óvart.
Þar til nýlega var hann aðeins skjaldsveinn Jons Arryn.
Hann var sleginn til riddara strax eftir dauða herra síns.
Fyrir hvað?
-Því segirðu mér það? -Ég lofaði Cat að hjálpa þér.
-Hvar er Hugh? Ég vil ræða við hann. -Afar slæm hugmynd.
Sérðu drenginn þarna? Hann er einn af smáfuglum Varys.
Kóngulóin hefur mikinn áhuga á ferðum þínum.
Sjáðu þennan. Hann tilheyrir drottningunni.
-Sérðu systurina sem þykist lesa? -Frá Varys eða drottningunni?
Nei, hún er á mínum vegum.
Treystirðu einhverjum í þinni þjónustu fullkomlega?
-Já. -Skynsamlegra svarið er nei.
Komdu skilaboðum hljóðlega til þessa fyrirmyndarþjóns.
Láttu hann ræða við Hugh.
Svo þarf hann að heimsækja ákveðinn brynjusmið í borginni.
-Hann býr í stóru húsi á Stálstræti. -Hvers vegna?
Ég hef augu víða og hugsanlega sá einhver Arryn
heimsækja brynjusmiðinn nokkrum sinnum fyrir andlátið.
Kannski var rangt að vantreysta þér.
Að vantreysta mér var það gáfulegasta sem þú hefur gert hérna.
22, 23, 24, 25, 26, 27, 28, 29...
-Ser Hugh? -30, 31.
-Ser Hugh? -Þú sérð að ég er upptekinn.
Ég kom fyrir hönd Eddards Stark, Handar konungsins.
Ég er yfirvörður hans.
-Ég náði ekki nafninu, Ser... -Ég er ekki riddari.
Ég skil. Það vill svo til að ég er riddari.
Hann sagðist aðeins tala við þig þar sem hann er riddari.
Jæja, riddari.
Þeir eru eins og hanar á hól hérna þótt þeir hafi aldrei lent í átökum.
Þú ættir ekki að vera hér.
-Það eru augu alls staðar. -Þau mega horfa.
Fyrri Höndin heimsótti mig oft.
En hann heiðraði mig þó ekki með viðskiptum.
-Hvað vildi Arryn? -Hann heimsótti alltaf drenginn.
-Ég vil líka hitta hann. -Sjálfsagt, herra.
Gendry!
Hér er hann. Sterkur miðað við aldur og harðduglegur.
Sýndu Hendinni hjálminn sem þú smíðaðir.
-Stólpagripur. -Hann er ekki til sölu.
Hann er Hönd konungs.
-Ef hann vill hjálminn... -Hann er handa mér.
-Afsakaðu þetta. -Ekkert að afsaka.
Þegar Arryn heimsótti þig, um hvað rædduð þið?
-Hann spurði bara spurninga. -Um hvað?
Um vinnuna og meðferðina á mér og hvort mér liði vel hérna.
-Svo spurði hann um móður mína. -Móður þína?
-Hver hún var og útlit hennar. -Hverju svaraðir þú?
Hún dó þegar ég var ungur. Hún var ljóshærð.
Stundum söng hún fyrir mig.
Líttu á mig.
Haltu áfram að vinna, vinur.
Ef hann vill beita sverði frekar en að smíða það
sendirðu hann til mín.
Fannstu eitthvað?
Lausaleiksson Roberts konungs.
Til konungs frá Stark lávarði. Tekur þú við þessu?
Hlustaðu á þetta. Heyrirðu í þeim?
Hversu margar eru inni hjá honum?
Giskaðu.
Þrjár eða fjórar.
Hann gerir þetta þegar ég er á vakt.
Lætur mig hlusta á sig smána systur mína.
-Fyrirgefðu... -Þarf ég að fyrirgefa eitthvað?
-Við höfum hist áður. -Skrýtið. Ég man ekki eftir því.
Í umsátrinu um Pyke. Við börðumst hlið við hlið einn daginn.
-Þar fékkstu örið. -Já.
-Eftir einn úr hópi Greyjoys. -Grimmir hórusynir.
-Þeir eru morðóðir. -Við bættum úr því.
Það var hörkubardagi. Manstu hvernig Thoros frá Myr ruddist fram?
Með logandi sverð. Ég gleymi þeirri sjón aldrei.
Ég sá yngsta son Greyjoys að Vetrarfelli.
Eins og að sjá hákarl á fjallstindi.
-Theon er góður drengur. -Ég efast um það.
Þú lyktar örugglega eins og brómberjasulta. Lof mér að þefa.
Getur þú tekið við skilaboðunum frá Stark?
Ég þjóna ekki Stark.
-Hvar varst þú? -Ég stóð vaktina með Sam.
-Hvar er Kótelettan? -Hann var ekki svangur.
-Óhugsandi. -Þetta er nóg.
Sam er ekki frábrugðinn okkur.
Hann var hvergi velkominn svo hann kom hingað.
Nú hættum við að meiða hann, sama hvað Thorne segir.
-Hann er bróðir og við gætum hans. -Þú ert ástfanginn, Snow lávarður.
Sama hvað þið stelpurnar gerið,
ef Thorne lætur mig berjast við gyltuna sker ég mér beikonsneið.
Enginn snertir Sam.
Hvað ertu að slóra?
Ráðstu á hann!
Þú þarna. Taktu við.
Sláðu mig.
Gerðu það, sláðu mig.
Ég gefst upp. Ég gefst upp.
Ég gefst upp.
Finnst þér þetta fyndið?
Þegar þið standið norðan Veggjar og sólin gengur til viðar,
viljið þið hafa mann að baki ykkur eða kjökrandi dreng?
Læturðu hóru skipa mér fyrir? Ég hefði átt að afhausa hana.
-Fyrirgefðu, ég hlýddi þér bara. -Allt í lagi.
-Irri, fylgdu henni út. -Já, Khaleesi.
-Því slóstu hana? -Hve oft þarf ég að segja það?
-Þú skipar mér ekki fyrir. -Ég gerði það ekki.
Ég vildi bjóða þér í mat.
-Hvað er þetta? -Gjöf.
-Ég lét útbúa þetta handa þér. -Viltu klæða mig í Dóþrakalarfa?
-Það er mykjuþefur af þessu öllu. -Hættu þessu!
Viltu laga mig að þeim og flétta á mér hárið?
Þú hefur ekki rétt á fléttum án nokkurra sigra.
Þú brúkar ekki munn við mig.
Þú ert bara dækja reiðherrans og nú hefurðu vakið drekann.
Ég er Khaleesi Dóþrakanna.
Ég er eiginkona hins mikla Khals og ber son hans undir belti.
Næst þegar þú leggur hendur á mig
verður það í síðasta sinn sem þú hefur hendur.
Ég veit að sumir yfirmannanna fara í vændishúsið.
Það er mjög líklegt.
Er það ekki ósanngjarnt?
Við sverjum skírlífi á meðan þeir laumast til að fá sér á broddinn.
Fá sér á broddinn?
Þurfum við að vera skírlífir til að vernda Vegginn?
-Það er fáránlegt. -Ég vissi ekki að þú tækir því illa.
-Því ekki? Því að ég er feitur? -Nei.
Ég er hrifinn af stelpum eins og þú þótt þær heillist ekki af mér.
Ég hef aldrei verið við kvenmann kenndur.
-Þú hefur verið með hundrað. -Nei.
Það vill svo til að ég er í sömu sporum og þú.
-Ég á bágt með að trúa því. -En ég hef komist nálægt því.
Ég var einn í herbergi með nakinni stúlku en...
-Fannstu ekki rétta gatið? -Ég veit hvað á að gera.
Var hún gömul og ljót?
Ung og gullfalleg. Hóra sem heitir Ros.
-Hvernig var hárliturinn? -Rauður.
Mér líkar rautt hár.
Hvað með, þú veist... á henni...
-Þú vilt ekki vita það. -Svo flott?
-Flottari. -Æ, nei.
Hvers vegna naustu ekki ásta með þessari Ros með fullkomnu...
-Hvað heiti ég? -Jon Snow?
Af hverju er eftirnafnið mitt Snow?
Vegna þess að þú ert bastarður að norðan.
Ég hef aldrei hitt móður mína.
Faðir minn sagði mér ekki nafn hennar.
Ég veit ekki hvort hún er á lífi.
Ég veit ekki hvort hún er aðalskona eða veiðimannsfrú.
Eða hóra.
Ég sat þarna á vændishúsinu á meðan Ros afklæddi sig.
En ég gat þetta ekki því ég hugsaði ekki um annað en...
hvað ef ég barnaði hana?
Ef hún eignaðist barn? Annan bastarð að nafni Snow?
Það er ekki gott líf fyrir barn.
Svo þú fannst ekki rétta gatið?
Er gaman hjá ykkur?
Ykkur virðist vera kalt.
Það er dálítið napurt.
Dálítið napurt? Við eldinn, innandyra.
Það er enn sumar.
Munið þið eftir síðasta vetri?
-Hvað er langt síðan? 10 ár? -Ég man eftir honum.
Var hann harður að Vetrarfelli?
Var ykkur stundum kalt sama hvað þjónarnir kveiktu marga elda?
-Ég kveikti eigin elda. -Aðdáunarvert.
Ég var í hálft ár þarna úti norðan Veggjar síðasta vetur.
Ég átti að vera í tvær vikur.
Sagt var að Mance Rayder myndi ráðast á Austurvaktina.
Við leituðum að mönnum hans til að fanga þá og fá upplýsingar.
Villingarnir sem berjast fyrir Mance eru harðari en þið getið orðið.
Þeir þekkja landið betur en við og vissu af yfirvofandi storminum.
Þeir földu sig í hellunum á meðan hann gekk yfir.
En við lentum í storminum miðjum.
Vindurinn var svo sterkur að hann sleit feiknastór tré upp með rótum.
Ef þú fórst úr hönskunum til þess að pissa misstirðu fingur í frostinu
í stöðugu myrkri.
Þið vitið ekkert um kulda. Hvorugur ykkar.
Hestarnir drápust fyrstir.
Við gátum ekki gefið þeim að éta eða yljað þeim.
Það var auðvelt að éta hestana.
En seinna, þegar við fórum að týna lífi...
Það var ekki auðvelt.
Við hefðum átt að taka pilta eins og ykkur með.
Feita drengi eins og þig. Þú hefðir dugað í hálfan mánuð
og við hefðum enn átt bein eftir í súpuna.
Bráðum kemur annar hópur nýliða.
Þá finnur Foringinn réttu stöðurnar handa ykkur
og þið verðið kallaðir menn Næturvaktarinnar
en þið eruð flón ef þið trúið því.
Þið eruð enn drengir og þegar vetur kemur munuð þið deyja...
eins og flugur.
Ég sló hann. Ég sló drekann.
Rhaegar bróðir þinn var síðasti drekinn.
Viserys er varla snáksskuggi.
-Hann er réttborinn konungur. -Segðu nú satt.
Viltu sjá bróður þinn sitja í Járnhásætinu?
Nei.
En almúginn bíður komu hans.
Illyrio sagði þau sauma drekafána og biðja fyrir honum.
Almúginn biður fyrir rigningu, góðri heilsu og endalausu sumri.
-Þeim er sama um leiki aðalsmanna. -Fyrir hverju biður þú, Jorah?
Heimili.
Ég bið líka fyrir heimili.
Bróðir minn nær aldrei völdum í ríkjunum sjö.
Hann gæti ekki stýrt her frá manninum mínum.
Hann kemur okkur aldrei heim.
-Ósætti á milli elskendanna? -Fyrirgefðu, þekki ég þig?
Sansa, þetta er Baelish lávarður. Hann er...
Gamall fjölskylduvinur. Ég hef þekkt móður þína mjög lengi.
-Því ertu kallaður Litlifingur? -Arya.
-Ekki vera dóni. -Allt í lagi.
Ég var afar smár í æsku og kem frá svæði sem kallast Fingur
svo að þetta er sérstaklega sniðugt gælunafn.
Ég hef setið hér dögum saman. Hefjið leika áður en ég míg á mig.
Hver er þetta?
Ser Gregor Clegane.
Hann er kallaður Fjallið.
Eldri bróðir Hundsins.
-En andstæðingur hans? -Ser Hugh frá Dal.
Hann var skjaldsveinn Jons Arryn en hefur náð langt.
Nóg af pompi og prakt. Áfram með leikana.
Annað en þú áttir von á?
Hefurðu heyrt söguna um Fjallið og Hundinn?
Það er falleg saga um bróðurkærleik.
Hundurinn var aðeins hvolpur. Kannski sex ára.
Gregor var nokkrum árum eldri og orðinn stór og umtalaður.
Lánsamir drengir sem fæddust með hæfileika fyrir ofbeldi.
Kvöld eitt kom Gregor að litla bróa að leika sér með leikfang við eldinn.
En Gregor átti leikfangið. Það var trériddari.
Gregor sagði ekki orð heldur þreif í hálsmálið á bróður sínum
og ýtti andlitinu á honum í logandi kolin.
Hann hélt honum þar öskrandi á meðan andlitið á honum bráðnaði.
Aðeins örfáir þekkja þessa sögu.
-Ég lofa að segja engum. -Þú mátt það alls ekki.
Ef Hundurinn fréttir að þú hafir minnst á þetta
gætu allir riddarar Konungsvalla ekki bjargað lífi þínu.
Herra. Hennar náð, drottningin.
-Yðar náð. -Þú missir af leikum þínum.
Þeir eru ekki mínir þótt nafnið segi það.
Ég vil gleyma atvikinu á Kóngsvegi. Þessum leiðindum með úlfana.
Það voru öfgar að láta þig lóga dýrinu.
Stundum förum við út í öfgar þegar börnin okkar eiga í hlut.
-Hvernig líður Sönsu? -Hún er ánægð hérna.
Ein af ykkur um það. Líkist móður sinni.
-Minna af Norðri í henni. -Hvað ertu að gera hér?
Ég gæti spurt þig að því sama. Hvað ætlastu fyrir?
Konungurinn bað um aðstoð mína og ég hlýði þar til hann segir annað.
Þú hvorki breytir né hjálpar honum. Hann fer eigin leiðir eins og alltaf.
-Þú tekur bara til eftir hann. -Þá verður að hafa það.
Ertu ekki aðeins hermaður? Þú hlýðir skipunum án umhugsunar.
Skiljanlegt. Eldri bróður þínum var kennt að stjórna og þér að hlýða.
Mér var einnig kennt að drepa óvini mína.
Mér líka.
-Sjö blessanir, gott fólk. -Sömuleiðis.
-Brauð, kjöt og bjór, strax. -Góð hugmynd. Ég er sársvangur.
-Lag á meðan við bíðum? -Fyrr kasta ég mér í brunn.
Gæti verið síðasti séns ef þú ferð norður, afi.
Eina tónlistin fyrir norðan er ýlfur úlfa.
Því miður, herra. Hér er ekkert herbergi laust.
Menn mínir sofa í hesthúsinu og ég þarf ekki stórt herbergi.
Hér er ekkert laust, herra.
Get ég ekkert gert til að bæta úr þessu?
-Þú færð herbergið mitt. -Skynsamur maður.
Geturðu útbúið mat? Yoren, snæddu með mér.
-Já. -Lannister lávarður.
Má ég skemmta þér með söng um sigur föður þíns á Konungsvöllum?
Ekkert spillir matarlystinni meira.
Lafði Stark. Þetta er óvænt ánægja.
-Ég hitti þig ekki að Vetrarfelli. -Lafði Stark.
Ég var enn Catelyn Tully síðast þegar ég gisti hérna.
Þú, herra.
Er þetta svarta leðurblaka Harrenhallar í jakka þínum?
Já, frú.
Er lafði Whent enn sannur og dyggur vinur föður míns?
-Hoster lávarðar af Ármótum? -Hún er það.
Rauði folinn var alltaf velkominn að Ármótum.
Faðir minn telur Jonos Bracken einn dyggasta bandamann sinn.
-Traust hans er okkur heiður. -Ég öfunda föður þinn af vinunum
en hver er tilgangurinn með þessu?
Ég þekki líka merki þitt, Frey-turnana tvo.
-Hvernig farnast herra þínum? -Walder lávarði farnast vel.
Hann bauð föður þínum í níræðisafmælið sitt.
Hann ætlar að kvænast aftur.
Þessi maður var gestur á heimili mínu
og þar lagði hann á ráðin um að myrða son minn.
10 ára dreng.
Í nafni Roberts konungs og allra lávarða ykkar
óska ég þess að þið handsamið hann
og hjálpið mér að leiða hann fyrir dómara að Vetrarfelli.
Þýðing:Jóhann Axel Andersen